Diari Oficial de la Generalitat Valenciana


Sumari del DOGV 4272, del 17-06-2002 (2002/5918)

ACORD de 30 d'abril de 2002, de la Comissió Territorial d'Urbanisme de València, relatiu a diverses modificacions puntuals de les normes subsidiàries de Benavites.
-------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5918


Data del document
:   30-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benavites
    * pla d'urbanisme

ACORD de 30 d'abril de 2002, de la Comissió Territorial d'Urbanisme de València, relatiu a diverses modificacions puntuals de les normes subsidiàries de Benavites. [2002/F5918]
  
Vist l'expedient remés per l'Ajuntament de Benavites referit a diverses modificacions puntuals de les normes subsidiàries de la població, a l'efecte de l'aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple de l'Ajuntament en la sessió del dia 12 de juny de 2001. Una vegada transcorregut el corresponent període d'exposició pública (notificat per anunci en el DOGV amb data 30 de juliol de 2001 i en el diari Las Provincias amb data 16 de juliol de 2001), es va aprovar provisionalment pel Ple de la corporació local amb data 4 d'octubre de 2001.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte del present expedient és la realització de diverses modificacions en el planejament general existent en la població, que es referixen als aspectes següents:
  
1. La delimitació d'una nova unitat d'execució denominada Els Horts, que es tracta d'una borsa de sòl urbà sense consolidar situada al sud de la població.
  
Els criteris de delimitació mantenen el que exigixen els articles 33.1 de la Llei Reguladora de l'Activitat Urbanística i 115.1 del Reglament de Planejament
  
La superfície total de la unitat és de 3.494 metres quadrats, dels quals 2.216 metres quadrats, són per a parcel·les edificables, 1.227 metres quadrats per a xarxa viària i 51 metres quadrats són per a zona verda.
  
D'altra banda, es delimita una àrea de repartiment que coincidix amb la unitat d'execució, que disposa de 6.128 m²t d'aprofitament lucratiu i un aprofitament tipus d'1,75 m²t/m²s.
  
S'inclou una fitxa de gestió de la unitat d'execució on s'inclouen condicions de connexió.
  
2. Modificació d'alineacions al carrer de les Parres i vial de vianants inclòs en la unitat d'execució delimitada.
  
Es realitza esta modificació per a salvar l'edificació existent que actualment es veu afectada pel dit vial, que la fa incompatible amb l'ordenació i que complica la seua gestió.
  
En l'interior de la unitat d'execució delimitada es reduïx l'amplària d'un vial de vianants, que passa de 6,80 metres a 3,90 metres.
  
Açò suposa un augment de 51,87 metres quadrats de superfície de sòl edificable però s'augmenta també el sòl destinat a xarxa viària, de forma que es manté la proporcionalitat entre aprofitaments i sòl dotacional públic segons establix l'article 55 de la Llei Reguladora de l'Activitat Urbanística.
  
3. Descatalogació de 477 metres quadrats lliures d'edificació que formen part d'una parcel·la de 764 metres quadrats on s'ubica un edifici. El conjunt de la parcel·la està catalogat amb el número 24 en el vigent pla del catàleg del patrimoni arquitectònic de la població.
  
L'edificació existent en la parcel·la està destinada hui en dia a centre social, llar del jubilat i consultori mèdic, que disposa de 287 metres quadrats de superfície en planta amb un pati posterior vinculat a l'edificació i tancat per un mur.
  
La superfície objecte de descatalogació és la resta de la parcel·la, corresponent a terrenys actualment abandonats i faltat d'interés. El document inclou fotografies de la zona.
  
Esta descatalogació permet la nova ordenació detallada plantejada en la unitat d'execució delimitada.
  
L'edifici de centre social, llar del jubilat i consultori mèdic s'inclou com a equipament d'interés públic i social modificant l'article 48 de les normes urbanístiques vigents del municipi.
  
4. Esta modificació consistix en l'adequació del capítol 15 «Zona no urbanitzable» de les Normes urbanístiques vigents de la població a les lleis 4/1992 i 2/1997, relatives a este tipus de sòl, atés que la vigent redacció no és coherent amb el que establixen estes lleis, ja que són anterior a elles.
  
S'establixen els usos permesos i prohibits en SNU comú i la definició de nucli urbà.
  
Quart
  
La Comissió Territorial d'Urbanisme, amb data 21 de desembre de 2001, va acordar suspendre l'expedient mentre no es rebera l'informe de la Unitat de Patrimoni de la Conselleria de Cultura, Educació i Ciència respecte de la modificació del Catàleg Municipal de Béns i Espais Protegits.
  
Cinqué
  
Durant la tramitació de l'expedient s'ha sol·licitat informe a la Unitat de Patrimoni de la Conselleria de Cultura, Educació i Ciència.
  
En data 4 d'abril de 2002 té entrada en este servici l'informe favorable de la Unitat de Patrimoni de la Conselleria de Cultura, Educació i Ciència.
  
Sisé
  
Benavites disposa de normes subsidiàries de planejament municipal aprovades definitivament per la Comissió Territorial d'Urbanisme amb data 21 d'agost de 1986.
  
Seté
  
La Comissió Informativa de la Comissió Territorial d'Urbanisme de València, en sessió del 24 d'abril de 2002, va emetre l'informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 56/1994, de 15 de novembre, de la Llei Reguladora de l'Activitat Urbanística.
  
Segon
  
La documentació s'estima suficient, als efectes del compliment del que preceptua els articles 27 i 28 de la Llei Reguladora de l'Activitat Urbanística.
  
Tercer
  
Les consideracions que s'han de realitzar sobre les modificacions preteses són les següents:
  
Ja que la viabilitat de la unitat d'execució delimitada passa per la descatalogació d'una superfície de 477 metres quadrats de terrenys i ja que és preceptiu per a este tipus de modificacions del Catàleg l'informe de la Conselleria de Cultura, ens remetem a ell a l'hora de donar l'acceptació a les modificacions primera, segona i tercera.
  
Ara bé, des del punt de vista urbanístic estes tres modificacions s'entenen justificades convenientment respecte de la legislació urbanística.
  
La quarta modificació es considera convenient perquè actualitza les normes urbanístiques en algun dels aspectes referents al sòl no urbanitzable que estaven caducs en les normes vigents pel fet que la seua redacció havia sigut anterior a la legislació autonòmica sobre esta matèria.
  
Quart
  
Amb data 4 d'abril de 2002 té entrada en este servici l'informe de la Unitat de Patrimoni de la Conselleria de Cultura, Educació i Ciència pel qual s'estima favorable als efectes patrimonials la descatalogació dels 477 metres quadrats corresponents a part dels espais lliures de la parcel·la que dóna al carrer de les Parres, número 21, que figurava amb el número 24 del Catàleg Municipal de Béns i Espais Protegits i disposava d'una protecció individual d'àmbit general.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.A) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 30 d'abril de 2002, acorda:
  
Aprovar definitivament les modificacions puntuals de les normes subsidiàries de Benavites.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 30 d'abril de 2002.- El secretari de la Comissió Territorial d'Urbanisme: José Manuel Palau Navarro.